laion/Wikipedia-Exotic huggingface dataset:
আবুল কালাম আজাদ চৌধুরী

আবুল কালাম আজাদ চৌধুরী (জন্ম: ২১ অক্টোবর, ১৯৪৬) বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান। প্রফেসর ড. এ কে আজাদ চৌধুরী নয়াদিল্লিভিত্তিক সাউথ এশিয়ান ইউনিভার্সিটির গভর্নিং বডির চেয়ারম্যান নির্বাচিত হয়েছেন। তিনি ঢাকা বিশ্ববিদ্যালয়ের সাবেক (২৩তম) উপাচার্য এবং বিশ্ববিদ্যালয়টির ইমেরিটাস অধ্যাপক। তিনি বাংলাদেশ আওয়ামী লীগের উপদেষ্টা মন্ডলীর সদস্য। অধ্যাপক আজাদ ঢাকা বিশ্ববিদ্যালয়ের প্রাণরসায়ন বিভাগ থেকে প্রথম শ্রেণীতে ১৯৬৭ সালে বিএসসি এবং ১৯৬৮ সালে এমএসসি ডিগ্রি অর্জন করেন। ১৯৭৬ সালে যুক্তরাজ্যের ম্যানচেস্টার বিস্ববিদ্যালয় থেকে ঔষধবিজ্ঞানে পিএইচডি ডিগ্রি অর্জন করেন। নটিংহ্যাম বিশ্ববিদ্যালয়ে তিনি ডক্টরেটোত্তর গবেষণা সম্পন্ন করেন। অধ্যাপক আজাদ ১৯৮৫ সালে অধ্যাপক পদে উন্নীত হন। ১৯৮৩ থেকে ১৯৮৭ সাল পর্যন্ত ঢাকা বিশ্ববিদ্যালয়ের ফার্মেসি বিভাগের চেয়ারম্যানের দায়িত্ব পালন করেন। ১৯৯৫ থেকে ১৯৯৭ সাল পর্যন্ত তিনি ফার্মেসি অনুষদের ডীনের দায়িত্ব পালন করেন। তিনি ১৯৯৬ সালের সেপ্টেম্বর থেকে ২০০১ সালের নভেম্বর পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। তিনি ঢাকা বিশ্ববিদ্যালয়ের ক্লিনিক্যাল ফার্মেসি ও ফার্মাকোলজি বিভাগের ইমেরিটাস অধ্যাপক। সমাবর্তন বক্তা, ত্রিভুবন বিশ্ববিদ্যালয়, নেপাল, ২৩ নভেম্বর, ১৯৯৯ বঙ্গবন্ধু বক্তৃতা, হাল বিশ্ববিদ্যালয়, যুক্তরাজ্য, মার্চ ২৯, ২০০০ সিনেট, ঢাকা বিশ্ববিদ্যালয়, ১৯৮৮-১৯৯২ এবং ১৯৯৩-১৯৯৬ সিন্ডিকেট, ঢাকা বিশ্ববিদ্যালয়, ১৯৮২-১৯৮৫ এবং ১৯৯৩-১৯৯৬ http://www.ugc.gov.bd/commission/Azad_Chowdhury.pdf ওয়েব্যাক মেশিনে আর্কাইভকৃত ৪ এপ্রিল ২০১৫ তারিখে CV "এমেরিটাস অধ্যাপক হিসাবে ঢাবিতে যোগ দিলেন ড. এ কে আজাদ চৌধুরী"। বিশ্ববিদ্যালয় ক্যাম্পাস। সংগ্রহের তারিখ ১ নভেম্বর ২০২১।  CV
কেনউড কর্পোরেশন

একটি জাপানি ইলেকট্রনিকস কোম্পানি, এমেচার রেডিও ও হাই ফাই (বহনযোগ্য অডিও সিসটেম)এর প্রস্তুতকারক। ১৯৪৬ এ কাসুগা রেডিও কোম্পানি নামে যাত্রা শুরু করা এই কোম্পানি এমেচার রেডিও ট্রান্সরিসিভার সহ বেশ কিছু অডিও পন্যের উদ্ভাবক। Kenwood Global site Kenwood Electronics Europe
ইয়াশিকা

ইয়াশিকা (Yashica) জাপানী ক্যামেরা উৎপাদনকারী সংস্থা। এর যাত্রা শুরু করে ১৯৪৯ এর ডিসেম্বরে, জাপানের নাগানোতে। ৫৬৬ ডলার নিয়ে শুরুর সময় এই কোম্পানির নাম ছিল ইয়াশিমা সিইকি কোম্পানি যার ৮জন কর্মচারী ইলেকট্রিক ঘড়ির যন্ত্রাংশ তৈরি করত। এর পর তারা ক্যামেরার যন্ত্রাংশ তৈরি শুরু করে এবং ১৯৫৩ তে তারা তাদের তৈরি সম্পূর্ণ ক্যামেরা ইয়াশিমাফ্লেক্স নামে বাজারে আনে। ১৯৮৩ সনে সিরামিক পণ্যের বৃহৎ নির্মাতা প্রতিষ্ঠান কয়োসিরা ইয়াশিকা কিনে নেয়। ২০০৫ সনে কয়োসিরা তাদের সকল ইয়াশিকা, কনট্যাক্স ও কয়োসিরা ব্রান্ডের ডিজিটাল ও ফিল্ম ক্যামেরা উৎপাদন বন্ধ ঘোষণা করে। এই ক্যামেরাগুলো রিল দ্বারা চলতো।কিন্তু বর্তমানে ডিজিটাল ক্যামেরা বের হওয়ার পর এগুলোর তেমন চল নেই।তাই এখন রিল ও আর পাওয়া যায়না।আর এই ক্যামেরাগুলোতে ছবি তোলা খুব ব্যায়বহুল।আর একটা রিল দিয়ে মাত্র ৩৬তা ছবি তোলা যায় এবং ছবিগুলো মন মতো না হলেও ডিলিট করা যায় না।অর্থাৎ ছবি খারাপ হোক আর ভালো হোক মাত্র ৩৬টি ছবিই তোলা যায়।যার কারণে বর্তমানে এগুলোর তেমন একটা চল নেই।তবে বর্তমানে এগুলো একটা এথনিক জিনিসে পরিনত হয়েছে।এই ক্যামেরা গুলো তাদের ঘরেই পাওয়া যায় যাদের ঘরের কেউ আগে বিদেশ থাকতো।তাই এগুলো তেমিন একটা দেখতে পাওয়া যায়না।এবং এগুলো একটা সেকেন্ড হেন্ড ক্যামেরার দাম বর্তমানে৫০০০ থেকে১০০০০ হাজার টাকা।কারণ এগুলো বর্তমানে বাড়িতে সাজিয়ে রাখার জন্যই কেনা হয়।বর্তমানে অনেক শৌখিন পরিবারে এগুলো দেখা যায়। Heiberg, Milton, The Yashica Guide, A Modern Camera Guide Series Book, New York: Amphoto Press, আইএসবিএন ০-৮১৭৪-২১৫১-৩, p. 10
পাইওনিয়ার করপোরেশন

পাইওনিয়ার কর্পোরেশন, জাপানি বহুজাতিক বৃহৎ ডিজিটাল ইলেকট্রনিকস ইন্টারটেইনমেন্ট পণ্য নির্মাতা কোম্পানি। ১৯৩৮ সনে টোকিওতে স্থাপিত হয় রেডিও ও স্পিকার মেরামতকারি দোকান হিসেবে। বর্তমানে অন্যতম বৃহৎ অত্যাধুনিক ডিজিটাল ইন্টারটেইনমেন্ট পণ্য প্রস্তুতকারক।ইহা বর্তমানে বহু দেশে পণ্য সরবরাহ করে থাকে। Pioneer Corporation (Japan) Pioneer Europe N.V. (Regional Headquarters) Pioneer Electronics (USA) Inc.
টিডিকে

টিডিকে কর্পোরেশন যা প্রাক্তন টিডিকে ইলেকট্রনিকস কো: লি: নামে পরিচিত ছিল। ১৯৩৫ সনে স্থাপিত এই কোম্পানি ইলেকট্রনিক যন্ত্রাংশ, রেকর্ডিং পণ্য, স্টোরেজ মিডিয়ার উৎপাদক। প্রাতিষ্ঠানিক ওয়েবসাইট বৈশ্বিক ওয়েবসাইট ওয়েব্যাক মেশিনে আর্কাইভকৃত ১ ফেব্রুয়ারি ২০১০ তারিখে
নিকন

নিকন কর্পোরেশন (বিকল্প উচ্চারণ: নাইকন) (株式会社ニコン, Kabushiki-gaisha নিকন) (ইউকে: /ˈnɪkɒn/ বা ইউএস: /ˈnaɪkɒn/; listen[ɲikoɴ]), এছাড়াও নিকন হিসাবে পরিচিত, একটি জাপানি বহুজাতিক কর্পোরেশন যার সদর দফতর টোকিও, জাপানের অবস্থিত, যা মূলত আলোকবিজ্ঞান এবং চিত্রায়ন পণ্যের বিশেষজ্ঞ। ক্যামেরা, বাইনোকুলার, মাইক্রোস্কোপ, পরিমাপের যন্ত্রপাতি, স্টিপারস ইত্যাদি এর উৎপাদিত পণ্য। এটি নাইকন থেকে নাইকন গ্রুপ এ পরিনত হয়.।১৯১৭ সনে স্থাপিত এই কোম্পানি মিৎসুবিশির একটি অংগপ্রতিষ্ঠান। "Annual Report 2015" (পিডিএফ) (ইংরেজি ভাষায়)। Nikon corporation। ২০১৬-১০-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৫-১০-০৩।  "Analyst: Top IC suppliers remain largely unchanged 2007"। Solid State Technology। Electro IQ। ২০০৮-০৫-১৮। সংগ্রহের তারিখ ২০১০-০২-০৫। [স্থায়ীভাবে অকার্যকর সংযোগ] "Nikon Group Companies"। Nikon Corporation। ২০১৯-১০-১৬ তারিখে মূল থেকে আর্কাইভ করা। সংগ্রহের তারিখ ২০১০-০২-০৫।  "Nikon Company Profile"। mitsubishi.com committee। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-০১-২৭।  উইকিঅভিধানে নিকন শব্দটি খুঁজুন। উইকিমিডিয়া কমন্সে নিকন সংক্রান্ত মিডিয়া রয়েছে। দাপ্তরিক ওয়েবসাইট Nikon 100th Anniversary - Anniversary Site I am Nikon blog ওয়েব্যাক মেশিনে আর্কাইভকৃত ৮ জানুয়ারি ২০১৬ তারিখে Nikon Metrology ওয়েব্যাক মেশিনে আর্কাইভকৃত ১৯ এপ্রিল ২০১৭ তারিখে Nikon Lens Reviews CMM-Manager ওয়েব্যাক মেশিনে আর্কাইভকৃত ৭ ফেব্রুয়ারি ২০১৯ তারিখে
উত্তর কোরিয়ার জাতীয় পতাকা

উত্তর কোরিয়ার জাতীয় পতাকা ১৯৪৮ সালের ৮ই সেপ্টেম্বর তারিখ হতে প্রবর্তিত হয়। কমিউনিজমের প্রতীক লাল তারকাটি পতাকার মধ্যস্থলে সাদা বৃত্তের মধ্যে অবস্থিত। বৃত্তটি সম্ভবত কোরীয় সংস্কৃতির ইন-ইয়াং এর প্রতীক। শুরুতে উত্তর কোরিয়া জাপানী সাম্রাজ্য হতে স্বাধীনতা অর্জনের সময় দক্ষিণ কোরিয়ার মতো তাওবাদী ইন-ইয়াং চিহ্ন বিশিষ্ট পতাকা গ্রহণ করেছিলো, কিন্তু পরে সোভিয়েত ইউনিয়ন এর পতাকার আদলে বর্তমান পতাকা প্রবর্তন করে। পতাকার লাল বর্ণটি বিপ্লবী দেশপ্রেম, নীল অংশগুলি সারা বিশ্বের বিপ্লবী জনতার সাথে কোরীয় জনগণের একাত্মতার এবং স্বাধীনতা, বন্ধুত্ব, ও শান্তির জন্য যুদ্ধ করার প্রতীক। বিশ্বের সবচেয়ে বড় পতাকাদন্ডটি দুই কোরিয়ার মধ্যবর্তী যুদ্ধবিরতি রেখার সন্নিকটে গিজেওং-দং এলাকায় অবস্থিত। এটিতে ৩০০ পাউন্ড (১৩৬ কিলোগ্রাম) ওজনের একটি উত্তর কোরীয় পতাকা উত্তোলন করা হয়। "North Korean Flag"। ১৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ওমানের জাতীয় পতাকা

ওমানের জাতীয় পতাকা তিনটি অনুভুমিক অংশ, এবং একটি উলম্ব অংশ নিয়ে গঠিত। বামদিকের উলম্ব লাল অংশটির উপরের কোনায় রয়েছে ওমানের জাতীয় প্রতীক । সাদা অংশটি শান্তি ও সমৃদ্ধির প্রতীক, সবুজ অংশটি উর্বরতা ও সবুজ পর্বতমালা, এবং লাল অংশটি বিদেশি হানাদারদের বিরুদ্ধে জয়লাভের প্রতীক। পতাকার লাল বর্ণটি দেশের পূর্বের পতাকায় ব্যবহার করা হয়েছিল, যখন দেশটির নাম ছিল মাস্কাতের সুলতানাত।
কুয়েতের জাতীয় পতাকা

কুয়েতের জাতীয় পতাকা ১৯৬১ সালের সেপ্টেম্বর ৭ তারিখে প্রবর্তিত হয়। একই বছরের নভেম্বর ২৪ তারিখে এটি প্রথমবারের মতো উত্তোলিত হয়। পতাকার বর্ণ কবি সাফি আল দীন আল হালির লেখা একটি কবিতায় রয়েছে, যার ভাবানুবাদ হলো সাদা বর্ণটি আমাদের কাজের জন্য কালো বর্ণটি আমাদের সংগ্রামের প্রতীক সবুজ রঙটি বসন্তে আমাদের বাড়ির জন্য আর লাল, আমাদের অতীত পতাকা উত্তোলনের নিয়মাবলী হলো - অনুভূমিকভাবে: সবুজ বর্ণের অংশটি উপরের দিকে থাকবে উলম্বভাবে: সবুজ বর্ণের অংশটি পতাকার ডানদিকে থাকবে কুয়েতের ঐতিহাসিক পতাকার তালিকা (১৭১৪ হতে বর্তমান পর্যন্ত "Flag of Kuwait | Meaning, Colors & Redesign | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০৫-০১।
কিউট ক্রিয়েটর

কিউটি ক্রিয়েটর (ইংরেজি: Qt Creator) ক্রস-প্ল্যাটফর্ম সি++ ইন্টিগ্রেটেড ডেভেলপমেন্ট ইনভাইরনমেন্ট যা কিউটি জিইউআই এপ্লিকেশন ডেভেলপমেন্ট ফ্রেমওয়ার্ক জন্য একটি এসডিকের অংশ। আনঅফিসিয়াল্যি অনেকে কিউটি বলে থাকেন। এটি সি++ প্রোগ্রামিং ল্যাঙ্গুয়েজের একটি গ্রাফিক্যাল লাইব্রেরি। এর সাহায্যে খুব সহজে গ্রাফিক্যাল ইউজার ইন্টারফেস (কিইউআই) প্রোগ্রাম লিখা যায়। এটি সম্পূর্ণ বিনা মূল্যে সংগ্রহ ও শেয়ার করা যায়। এটি মোবাইল ফোন কোম্পানী নোকিয়ার ডেভেলপ করা একটি সফটওয়্যার। এর মাধ্যমে কম্পিউটার ও মোবাইলে ব্যবহারের উপযোগী এপস বানান যায়। "Qt Creator 3.0 Released | Qt Blog"। Blog.qt.digia.com। ২০১৩-১২-১২ তারিখে মূল থেকে আর্কাইভ করা। সংগ্রহের তারিখ ২০১৩-১২-১২।  "Qt Creator 3.0 RC1 released | Qt Blog"। Blog.qt.digia.com। ২০১৩-১১-২৯। ২০১৩-১২-০৪ তারিখে মূল থেকে আর্কাইভ করা। সংগ্রহের তারিখ ২০১৩-১২-০৪।  "Qt Licensing - Qt Developer Network"। qt-project.org। সংগ্রহের তারিখ ৫ ডিসেম্বর ২০১২।  "Developer Tools — Digia Plc"। qt.digia.com। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১২।  উইকিমিডিয়া কমন্সে কিউট ক্রিয়েটর সংক্রান্ত মিডিয়া রয়েছে। Qt-Project's QtCreator wiki page Open Source Page Qt Creator Manual ওয়েব্যাক মেশিনে আর্কাইভকৃত ১৫ আগস্ট ২০১৫ তারিখে C++ front-end introduction Official C++ front-end wiki
বিমলপ্রভা

বিমলপ্রভা বা দ্রি-মেদ-'ওদ (ওয়াইলি: Dri med ‘od) কালচক্র তত্ত্বের লঘুতন্ত্রের ওপর রচিত টীকাভাষ্য বিশেষ। শাম্ভালার রাজা মঞ্জুশ্রী যশস লঘুতন্ত্র রচনা করেন। পুন্ডরীক নামক শাম্ভালার অপর এক রাজা বিমলপ্রভা রচনা করেন। এই টীকাভাষ্যে সর্বপ্রথম হঠ যোগকে সংজ্ঞায়িত করা হয়। তিব্বতী বৌদ্ধধর্মে কালচক্র সম্বন্ধে অনুশীলনের জন্য এই গ্রন্থ গুরুত্বপূর্ণ স্থান অধিকার করে রয়েছে। James Mallinson, "Sāktism and Hathayoga," 6 March 2012. <URL> ওয়েব্যাক মেশিনে আর্কাইভকৃত ১৬ জুন ২০১৩ তারিখে [accessed 10 June 2012] pgs. 2 Kilty, G. Ornament of Stainless Light, Wisdom 2004, আইএসবিএন ০-৮৬১৭১-৪৫২-০ Berzin, A. Taking the Kalachakra Initiation, Snowlion 1997, আইএসবিএন ১-৫৫৯৩৯-০৮৪-০ (available in German, French, Italian, Russian) Wallace, V.A. The Inner Kalacakratantra: A Buddhist Tantric View of the Individual Oxford University Press, 2001
রিবেং ইউনি

রিবেং ইউনি (চাকমা: 𑄢𑄨𑄝𑄬𑄁𑄃𑄨𑄅𑄪𑄚𑄨) চাকমা লিপি প্রদর্শনের জন্য নির্মিত একমাত্র ইউনিকোড ফন্ট। ইউনিকোডে চাকমা লিপির অবস্থান U+11100 থেকে U+1114F পর্যন্ত। চাকমা ভাষায় 'রিবেং' শব্দের অর্থ গাছের মূল কাণ্ড আর ইউনিকোডের সংক্ষিপ্ত রূপ 'ইউনি' মিলিয়ে ফন্টটির নাম রিবেং ইউনি রাখা হয়। ফন্টটি এসআইএল ওপেন ফন্ট লাইসেন্সের অধীনে প্রকাশিত। ফন্টটির নির্মাতা হলেন জ্যোতি চাকমা এবং সুজ মরিজ চাকমা। এ কাজে তাদের সহায়তা করেন য়োহন জুরাস্কি (পোল্যান্ড)। প্রথমে তারা ভাষা গবেষকদের সহায়তায় প্রাচীন চাকমা লিপিটিকে সুসংহত করে এর নাম দেন 'আলাম'। বছরখানেক চেষ্টা চালানো হয় ফন্টটিকে ইউনিকোডে রূপান্তরের জন্য। নানা পরীক্ষা-নিরীক্ষার পর তারা চাকমালিপি ইউনিকোডে রূপান্তরে সক্ষম হন এবং ফন্টটির নামকরণ করা হয় 'রিবেং ইউনি'। "'রিবেং ইউনি'তে লেখা হবে চাকমা ভাষা"। কালের কণ্ঠ। ২০১২-০৬-১৮। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।  "RibengUni"। Typophile। ২০১২-১০-৩১। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।  চাকমা বর্ণমালা “রিবেং ইউনি” ডাউনলোড চাকমা লিপি
মন মানে না (২০০৮-এর চলচ্চিত্র)

মন মানে না একটি বাংলা রোমান্টিক চলচ্চিত্র। ২০০৮ সালে মুক্তিপ্রাপ্ত সুজিত গুহ পরিচালিত এই চলচ্চিত্রে মুখ্য ভূমিকায় আছেন দেব, কোয়েল মল্লিক, তাপস পাল প্রমুখ। চলচ্চিত্রটি ১৯৯৫ সালের আমেরিকান চলচ্চিত্র ফ্রেঞ্চ কিস-এর পুনঃনির্মান। রাহুল (দেব) ও রিয়া (কোয়েল মল্লিক) শিলিগুড়িতে একে অপরের সাথে পরিচিত হয়। রিয়া তার বন্ধুর সাথে দেখা করতে যাচ্ছে, পক্ষান্তরে রাহুল যাচ্ছে তার চুরি করা নেকলেসটি বেঁচতে। তাদের উভয়ের গন্তব্য দার্জিলিং। রাহুল ও রিয়া নিজের অজান্তেই একে অপরের সাথে যুক্ত হয়ে পড়ে। এক পর্যায়ে পুলিশের হাত থেকে বাঁচার জন্য রাহুল যে চেইনটি বিক্রি করতে যাচ্ছিল সেটি রিয়ার ব্যাগে লুকিয়ে ফেলে। সেটি আবার অন্য এক চোরের হাতে পড়ে। এক পর্যায়ে রিয়া রাহুল-এর বাড়ি যায়। সেখানে সে বাড়ির অন্যদের সাথে পরিচিত হয়। পরিবারে রাহুলই শেষ ভরসা। এদিকে রাহুলকে পুলিশ (তাপস পাল) ধরেও ছেড়ে দেয়। অথচ রাহুলকে ধরার জন্য সে অনেক ছোটাছুটি করে। এক সময়ে রিয়া বুঝতে পারে তার বন্ধু, যার সাথে সে দেখা করতে যাচ্ছে, আসলে একজন প্রতারক। তখন তার মন ভেঙে যায়। শেষে রাহুল ও রিয়া এক অপরের সাথে আবারও অন্য এক পরিবেশে মিলিত হয়। তারা তাদের ভালবাসা স্বীকার করে নেয় এবং বিয়ে করে। রাহুল চরিত্রে দেব রিয়া চরিত্রে কোয়েল মল্লিক পুলিশ চরিত্রে তাপস পাল সহ আরো অনেকে। বিশ্বজিৎ চক্রবর্তী শুভাশিষ মুখোপাধ্যায় এন.কে.সলিল কৌশিক ব্যানার্জী দিলীপ রায় এই চলচ্চিত্রের সংগীত পরিচালনা করেন জিৎ গাঙ্গুলী। Nag, Kushali (৩ অক্টোবর ২০০৮)। "Dreamland"। Calcutta, India: www.telegraphindia.com। সংগ্রহের তারিখ ২০০৮-১২-০৫।  "IMDB Mon Mane Na"।  "Mon Maane Na (2008)"। calcuttatube.com। ২০০৮-১২-০৬ তারিখে মূল থেকে আর্কাইভ করা। সংগ্রহের তারিখ ২০০৮-১২-০৫।  "Double delight"। Calcutta, India: www.telegraphindia.com। ৫ ডিসেম্বর ২০০৮। সংগ্রহের তারিখ ২০০৮-১২-০৫।  "Movie Review"। ২০ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "Chokhe CHokhe Eto"। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "Chupi Chupi Bhalobasa"। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "Mon Mane Na"। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "Sathi Bhalobasa Mon"। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "Shuvo Mangalam"। ১১ জুন ২০১০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  চলচ্চিত্র প্রবেশদ্বার www.telegraphindia.com preview
ভরকেন্দ্র

কোন বস্তুর প্রতিটি কনার উপর ক্রিয়াশীল মাধ্যাকর্ষণ বলের লব্ধি ঐ বস্তুর যে বিন্দু দিয়ে যায় তাকেই বা সেই বিন্দু কেই ঐ বস্তুর ভরকেন্দ্র বলে। সেন্ট্রিয়ড বা কেন্দ্র এবং ভরকেন্দ্র মুলত একই। তবে বিভিন্ন জ্যামিতিক ক্ষেত্র যেমনঃ ত্রিভুজ, আয়তক্ষেত্র ইত্যাদির বেলায় বলা হয় সেন্ট্রিয়ড বা কেন্দ্র। পক্ষান্তরে শারীরিক গঠন আছে ওজন আছে অথবা সহজ কথায় বাস্তবিক আকার আছে যেমনঃ বই, তক্তা, রড, ইট ইত্যাদির ক্ষেত্রে ভরকেন্দ্র কথাটি ব্যবহার করা হয়। Poarg, Hashib (2010)। সহজ ভাষায় বলবিদ্যা। পৃ 147।
স্ট্যানফোর্ড রিসার্চ পার্ক

স্ট্যানফোর্ড রিসার্চ পার্ক হলো ক্যালিফোর্নিয়ার পালো আল্টোতে অবস্থিত একটি প্রযুক্তি পার্ক। এটি স্ট্যানফোর্ড বিশ্ববিদ্যালয় এর অধীনে। এটি ১৯৫১ সালে স্ট্যানফোর্ড ইন্ডাস্ট্রিয়াল পার্ক হিসেবে প্রতিষ্ঠিত হয়। একে বিশ্বের প্রথম প্রযুক্তিকেন্দ্রিক অফিস পার্ক হিসেবে দাবি করা হয়। এর ধারণা এবং সাফল্যের কৃতিত্ব দেয়া হয় ফ্রেডরিক টারম্যানকে, যিনি সিলিকন ভ্যালির প্রতিষ্ঠায় মুখ্য ভূমিকা পালন করেন। প্রতিষ্ঠাকালীন সময়ে এটি ছিল প্রথম বিশ্ববিদ্যালয় মালিকানাধীন ইন্ডাস্ট্রিয়াল পার্ক। এটি ৭০০ একর জমির উপর অবস্থিত। এটি বর্তমানে স্ট্যানফোর্ড ম্যানেজমেন্ট কোম্পানি কর্তৃক পরিচালিত হয় যেটি বিশ্ববিদ্যালয়ের আর্থিক ও জমিসংক্রান্ত বিষয় দেখাশোনার জন্য ১৯৯১ সালে প্রতিষ্ঠিত হয়। এই পার্কের ১৬২টি ভবনে ১৪০টি কোম্পানির জন্য ২৩,০০০ মানুষ কাজ করে। Vance, Ashlee (২০০৬-০৭-২৬)। "The life and times of Bill Hewlett and Dave Packard"। The Register। সংগ্রহের তারিখ ২০০৯-০৮-২২।  The History of Stanford Research Park Stanford Research Park at Stanford University ওয়েব্যাক মেশিনে আর্কাইভকৃত ১১ ডিসেম্বর ২০১৬ তারিখে
স্ট্যানফোর্ড বিশ্ববিদ্যালয় সেন্টারসমূহ এবং ইন্সটিটিউটসমূহ

স্ট্যানফোর্ড বিশ্ববিদ্যালয় এর অনেক সেন্টার ও ইন্সটিটিউট রয়েছে বিভিন্ন বিষয় অধ্য্যনের জন্য। এই সেন্টার ও ইন্সটিটিউটসমূহ একটি বিভাগ অথবা একটি স্কুলে থাকতে পারে। গেব্যাল ল্যাবরেটরী ফর অ্যাডভান্সড ম্যাটেরিয়ালস কাভলি ইন্সটিটিউট ফর পার্টিকেল অ্যাস্ট্রোফিজিক্স অ্যান্ড কসমোলজি স্ট্যানফোর্ড ইন্সটিটিউট ফর ইকোনমিক পলিসি রিসার্চ পালস ইন্সটিটিউট ফর আল্ট্রাফাস্ট লেজার সায়েন্স অ্যান্ড ইঞ্জিনিয়ারিং এডওয়ার্ড এল গিঞ্জটন ল্যাবরেটরী
শম্ভালের শাসকগণ

বজ্রযান বৌদ্ধধর্মে শম্ভাল নামক কাল্পনিক রাজ্যে বত্রিশজন শাসকের উল্লেখ পাওয়া যায়। এঁদের মধ্যে প্রথম সাত জন শাসক ধর্মরাজা বা ছোগ্যাল এবং শেষ পঁচিশজন শাসক কল্কিরাজা বা রিগদেন নামে পরিচিত। বজ্রযান বৌদ্ধধর্মানুসারে শম্ভালের প্রথম ধর্মরাজা সুচন্দ্র গৌতম বুদ্ধের নিকট কালচক্র তন্ত্র সম্বন্ধে শিক্ষালাভ করেন। এই তন্ত্রের সাধনা করে শম্ভাল একটি বোধিপ্রাপ্ত সমাজে পরিণত হয় বলে প্রবাদ প্রচলিত রয়েছে। সুচন্দ্রের পরে আরো ছয়জন ধর্মরাজার নাম পাওয়া যায়। শম্ভালের ধর্মরাজাদের পরবর্তী পঁচিশজন শাসকদের কল্কিরাজা বলা হয়ে থাকে। মনে করা হয়ে থাকে, কল্কিরাজা সম্বন্ধে ধারণাটি মহাভারত ও হিন্দু পুরাণে উল্লিখিত কল্কি নামক কাল্পনিক অবতার থেকে এসেছে। থেকে এঁদের মধে প্রথম মঞ্জুশ্রী যশস কালচক্র তন্ত্রকে সংক্ষিপ্ত ও সরলীকৃত করে লঘুতন্ত্র নামক একটি রচনা করেন। তিনি রাজ্যের সকল অ-বৌদ্ধ ধর্মাবলম্বীদের কালচক্র সম্বন্ধে শিক্ষাদান করে বৌদ্ধ ধর্মাবলম্বীতে পরিণত করেন। পরবর্তী রাজা পুন্ডরীক লঘুতন্ত্রের ওপর বিমলপ্রভা নামক একটি টীকাভাষ্য রচনা করেন। বর্তমান যুগে কল্পিত কল্কিরাজার নাম অনিরুদ্ধ যিনি বজ্রযান বৌদ্ধধর্মের অন্তিম সময়ে শাসন করবেন বলে ভবিষ্যদ্বাণী করা হয়েছিল। ২৪২৪ খ্রিষ্টাব্দে অন্তিম কল্কিরাজা রৌদ্র চক্রিণ এক বিশাল সৈন্যের সাহায্যে পৃথিবীর সকল অশুভ শক্তিকে পরাস্ত করে স্বর্ণযুগের সূচনা করবেন বলে প্রবাদ প্রচলিত রয়েছে। উইকিমিডিয়া কমন্সে শাম্ভালার শাসকগণ সংক্রান্ত মিডিয়া রয়েছে। .. . so far no one seems to have examined the Sanskrit Kalachakra texts. The Buddhist myth of the Kalkis of Shambhala derives from the Hindu Kalki of Shambhala myths contained in the Mahabharata and the Puranas. The Vimalaprabha even refers to the Kalkipuranam, probably the latest of the upapuranas. This relationship has been obscured by western scholars who have reconstructed the Tibetan translation term rigs ldan as "Kulika." Although Tibetan rigs ldan is used to translate the Sankrit kulika in other contexts, here it always represents Sanskrit kalkin (possessive of kalkah; I have used the nomininative kalki). 香巴拉—时轮金刚的清净刹土（上） (Chinese ভাষায়), CN: Sina, ১৪ ডিসেম্বর ২০১৩ তারিখে মূল থেকে আর্কাইভ করা, সংগ্রহের তারিখ ৩১ ডিসেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) . 时轮金刚与香巴拉王朝 (Chinese ভাষায়), FJDH, ৪ অক্টোবর ২০১৩ তারিখে মূল থেকে আর্কাইভ করা, সংগ্রহের তারিখ ৩১ ডিসেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) 香巴拉净土_罗鸣_新浪博客 (Chinese ভাষায়), CN: Sina উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) . Newman, John L. "A Brief History of the Kalachakra," Wheel of Time: The Kalachakra in Context. Snow Lion: 1985. আইএসবিএন ১-৫৫৯৩৯-০০১-৮, pg 84 [Alexander] (১৯৯৭)। "Taking the Kalachakra Initiation"। সংগ্রহের তারিখ ২০০৮-১০-২৭।  |author-link1= এর মান পরীক্ষা করুন (সাহায্য)
লর্ড’স ১নং মাঠ

লর্ড’স ১নং মাঠ (ইংরেজি: Lord's No. 1 Ground) দক্ষিণ আফ্রিকার ডারবান এলাকায় একটি ক্রিকেট স্টেডিয়াম হিসেবে পরিচিত ছিল। এ স্টেডিয়ামটি লর্ড’স নামেও পরিচিত। ফলে, এর নামকরণ নিয়ে প্রায়শঃই লন্ডনের লর্ড’স ক্রিকেট গ্রাউন্ডের সাথে বিভ্রান্তিতে পড়ে যেতে হয়। ১৯১০ সাল থেকে ১৯২১ সালের মধ্যে এখানে সর্বমোট ৪টি টেস্ট ম্যাচ অনুষ্ঠিত হয়। তন্মধ্যে, ১৯০৯/১০ মৌসুমের ২য় টেস্ট এবং ১৯১৩/১৪ মৌসুমে ১ম ও ৪র্থ টেস্ট খেলা অনুষ্ঠিত হয় দক্ষিণ আফ্রিকা এবং ইংল্যান্ড ক্রিকেট দলের মধ্যে। ১৯২১/২২ মৌসুমে দক্ষিণ আফ্রিকা ও অস্ট্রেলিয়ার মধ্যকার ১ম টেস্ট খেলা অনুষ্ঠিত হয়। অতঃপর ১৯২২ সালে এ মাঠকে পরিত্যক্ত ঘোষণা করা হয়। "Lord's: Test Matches"। ESPN Cricinfo। ১৭ জুন ২০১১। সংগ্রহের তারিখ ১৭ জুন ২০১১। [স্থায়ীভাবে অকার্যকর সংযোগ] ক্রিকেট প্রবেশদ্বার স্টেডিয়াম লর্ড’স ক্রিকেট গ্রাউন্ড টেস্ট ক্রিকেট মাঠের তালিকা দক্ষিণ আফ্রিকা জাতীয় ক্রিকেট দল
আগৈলঝাড়া উপজেলা

আগৈলঝাড়া বাংলাদেশের বরিশাল জেলার অন্তর্গত একটি উপজেলা। উত্তরে মাদারীপুর জেলার কালকিনি উপজেলা ও ডাসার উপজেলা, দক্ষিণে উজিরপুর উপজেলা, পূর্বে গৌরনদী উপজেলা ও উজিরপুর উপজেলা, পশ্চিমে গোপালগঞ্জ জেলার কোটালীপাড়া উপজেলা। আগৈলঝাড়া উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আগৈলঝাড়া থানার আওতাধীন। ইউনিয়নসমূহ: ১নং রাজিহার ২নং বাকাল ৩নং বাগধা ৪নং গৈলা ৫নং রত্নপুর ২০১১ সালের আদমশুমারি অনুযায়ী আগৈলঝাড়া উপজেলার মোট জনসংখ্যা ১,৪৯,৪৫৬ জন। এর মধ্যে পুরুষ ৭২,৪২১ জন এবং মহিলা ৭৭,০৩৫ জন। মোট পরিবার ৩২,৮৩৯টি। ২০১১ সালের আদমশুমারি অনুযায়ী আগৈলঝাড়া উপজেলার সাক্ষরতার হার ৬২.৯%। মাধ্যমিক বিদ্যালয় আগৈলঝাড়া বিএইচপি একাডেমী (১৯১৯) আগৈলঝাড়া শ্রীমতি মাতৃ মঙ্গল বালিকা মাধ্যমিক বিদ্যালয় (১৯৬১) গৈলা মডেল মাধ্যমিক বিদ্যালয় (১৮৯৩) বাকাল নিরঞ্জন বৈরাগী মাধ্যমিক বিদ্যালয় (১৯৯১) বাহাদুরপুর মাধ্যমিক বিদ্যালয় (১৯৪১) মোল্লাপাড়া উচ্চ বিদ্যালয় (১৯৫৯) বাশাইল মাধ্যমিক বিদ্যালয় (১৯৬২) সেরাল মাধ্যমিক বিদ্যালয় (১৯৬৫) রামানন্দের আঁক মাধ্যমিক বিদ্যালয় (১৯৬৬) ডুমুরিয়া মাধ্যমিক বিদ্যালয় (১৯৬৬) বারপাইকা মাধ্যমিক বিদ্যালয় (১৯৬৭) কোদালধোয়া মাধ্যমিক বিদ্যালয় (১৯৬৯) নাঘিরপাড় মাধ্যমিক বিদ্যালয় (১৯৭০) রাজিহার মাধ্যমিক বিদ্যালয় (১৯৭১) বাটরা প্রেমচাঁদ বালিকা মাধ্যমিক বিদ্যালয় (১৯৭২) সাহেবেরহাট মাধ্যমিক বিদ্যালয় (১৯৯৭) টেমার মালেকা খাতুন বালিকা মাধ্যমিক বিদ্যালয় (১৯৭৮) আহুতি বাটরা পাবলিক একাডেমি (১৯৮৫) কাঠিরা আদর্শ বিদ্যানিকেতন (১৯৮৬) জোবারপাড় মাধ্যমিক বিদ্যালয় (১৯৮৮) ঐচারমাঠ মাধ্যমিক বিদ্যালয় (১৯৮৯) রাংতা মাধ্যমিক বিদ্যালয় (১৯৯৪) রত্নপুর মাধ্যমিক বিদ্যালয় (১৯৯৫) ভালুকশী মাধ্যমিক বিদ্যালয় (১৯৯৭) বাগধা এসইএসডিপি মডেল মাধ্যমিক বিদ্যালয় (২০১১) উচ্চ মাধ্যমিক (কলেজ) আদর্শ মাধ্যমিক বিদ্যালয় ও কলেজ, মোহনকাঠী আস্কর কালীবাড়ী মাধ্যমিক বিদ্যালয় ও কলেজ বাগধা মাধ্যমিক বিদ্যালয় ও কলেজ বাহাদুরপুর নিশিকান্ত গাইন উচ্চ মাধ্যমিক বিদ্যালয় বাশাইল কলেজ ছয়গ্রাম মাধ্যমিক বিদ্যালয় ও কলেজ পয়সা মাধ্যমিক বিদ্যালয় ও কলেজ শহীদ আব্দুর রব সেরনিয়াবাত ডিগ্রী কলেজ বাংলাদেশ জাতীয় তথ্য বাতায়ন (জুন ২০১৪)। "এক নজরে আগৈলঝাড়া"। গণপ্রজাতন্ত্রী বাংলাদেশ সরকার। ৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৫।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) বাংলাপিডিয়ায় আগৈলঝাড়া উপজেলা
কোরে অ্যান্ডারসন

কোরে জেমস অ্যান্ডারসন (ইংরেজি: Corey James Anderson; জন্ম: ১৩ ডিসেম্বর, ১৯৯০) ক্রাইস্টচার্চে জন্মগ্রহণকারী নিউজিল্যান্ডের বিখ্যাত ক্রিকেটার। আন্তর্জাতিক ক্রিকেটে নিউজিল্যান্ড জাতীয় ক্রিকেট দলের পাশাপাশি ঘরোয়া ক্রিকেটে নর্দান ডিস্ট্রিক্টস দলের হয়ে খেলে থাকেন। ২০১৪ সালের নববর্ষের দিনে তিনি সফরকারী ওয়েস্ট ইন্ডিজ দলের বোলিং আক্রমণকে ছিন্ন-বিচ্ছিন্ন করে ৩৬ বলে একদিনের আন্তর্জাতিক ক্রিকেটে দ্রুততম সেঞ্চুরি করার নতুন বিশ্বরেকর্ড গড়েন।পরে যা এবি ডি ভিলিয়ার্স ভেঙে দেন,ওয়েস্ট ইন্ডিজের বিপক্ষেই ৩১ বলে সেঞ্চুরী করে। ২০১২ সালে দক্ষিণ আফ্রিকা সফরে দলের টি২০আই ও একদিনের আন্তর্জাতিকে দলের সফরসঙ্গী হন। কিংসমিড ডারবানে অনুষ্ঠিত খেলায় টুয়েন্টি২০ আন্তর্জাতিকে তার অভিষেক ঘটে। খেলায় তিনি ৫ রান করেন ও এক ওভারে ১১ রান দেন। দ্বিতীয় খেলায় ২ ওভার বোলিং করে ২১ রান দেন। তৃতীয় খেলায় ৯ বলে ১২ রান করেন ও রায়ান ম্যাকলারিনের হাতে রান আউট হন। ২০১৩ সালের চ্যাম্পিয়ন্স ট্রফিতে নিউজিল্যান্ডের ওডিআই একাদশের অন্যতম সদস্য ছিলেন। ১৬ জুন, ২০১৩ তারিখে কার্ডিফে অনুষ্ঠিত খেলায় ইংল্যান্ডের বিপক্ষে একদিনের আন্তর্জাতিক ক্রিকেটে অভিষেকের মাধ্যমে ক্যাপ পরিধান করেন। ২০১৩ সালের অক্টোবর মাসে চট্টগ্রামে বাংলাদেশ ক্রিকেট দলের বিপক্ষে অনুষ্ঠিত টেস্ট খেলার মাধ্যমে তার টেস্ট অভিষেক ঘটে। ১ জানুয়ারি, ২০১৪ তারিখে তিনি একদিনের ক্রিকেটের ইতিহাসে দ্রুততম সেঞ্চুরির বিশ্বরেকর্ড গড়েন। কুইন্সটাউন ইভেন্টস সেন্টার স্টেডিয়ামে অনুষ্ঠিত তৃতীয় ওডিআইয়ে ওয়েস্ট ইন্ডিজ দলের বিরুদ্ধে তিনি এ রেকর্ড স্থাপন করেন। মাত্র ৩৬ বলে দ্রুততম সেঞ্চুরি করার ফলে তিনি শহীদ আফ্রিদি’র ১৯৯৬ সালে ৩৭ বলের সেঞ্চুরির ১৭ বছরের পুরনো রেকর্ড ভেঙ্গে দেন। এছাড়াও, খেলায় তিনি ১৩১ রান করে অপরাজিত ছিলেন, যাতে ১৪টি ছক্কা ও ৬টি চারের মার ছিল। সঙ্গী জেসি রাইডারকে সাথে নিয়ে একদিনের আন্তর্জাতিকে যে-কোন খেলায় দলগত সর্বাধিক ছক্কার রেকর্ড গড়েন। Corey Anderson, CricketArchive, Retrieved 28 April 2009 http://www.espncricinfo.com/ci/engine/match/578624.html "Corey Anderson smashes ODI world record bringing up century against West Indies in 36 balls"। ABC Grandstand। Australian Broadcasting Corporation। ১ জানুয়ারি ২০১৪। সংগ্রহের তারিখ ১ জানুয়ারি ২০১৪।  শহীদ আফ্রিদি সেঞ্চুরি (ক্রিকেট) নিউজিল্যান্ড ক্রিকেট দল ২০১৩-১৪ ওয়েস্ট ইন্ডিজ ক্রিকেট দলের নিউজিল্যান্ড সফর ক্রিকেট প্রবেশদ্বার ক্রিকেটআর্কাইভে কোরে অ্যান্ডারসন (সদস্যতা প্রয়োজনীয়) (ইংরেজি) ইএসপিএনক্রিকইনফোতে কোরে অ্যান্ডারসন (ইংরেজি)